《赠油州杨吉老》
宋代·吴则礼

先生个中人，百骸一破甑。
端憎屐满门，姑现维摩病。
枕边黄帝书，大笑医多卢。
酬对虽种种，而我初如如。
要吃十方饭，不担丛林板。
久入无碍禅，遂具通身眼。
客来据胡床，唤婢传酒觞。
深藏世啼舌，浩歌看屋梁。
孔兄掉头去，宁复挽渠信。
未办作痴儿，户枢以铁铸。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。